n_a

Siku yenyewe sitaisahau. Siku hiyo mimi na marafiki wangu wawili
  tulitoka nyumbani kwenda kuzurura mjini. Ningalijua nisingaliandamana
  na wao kwa sababu yale tuliyoyaona yalikuwa balaa na majaabu chungu
  nzima. Sikujuwa kuwa marafiki hao walikuwa wakurutu. Niliwafuata kama
  maamuna na imamu. Nina alijaribu kunionya kuwahusu lakini juhudi zake
  ziliambulia patupu. Ilikuwa kama kumpigia mbuzi gambusi. Sikusikia
  wosia niliopewa, nikasahau kwamba asiyesikia la mkuu huvunjika guu.

  Kila wakati walikuwa wakitumia madawa za kulevya nami nilikaa kama
  mpumbavu na kuwaangalia. Tabia hii ilikuwa mazoea yao. Walizoea
  kubugia afyuni na kulaza damu hawakufanya chochote wala lolote. Siku
  moja tukiwa tumeketi chini ya mti, mmoja wetu alitoa wazo.
  Tulikubaliana naye na tukaamua siku ambayo tungeitekeleza. Chungu
  kilipikwa kikapikika. Hatimaye siku ilifika, niliamka asubuhi na
  mapema kabla ya wavyele wangu kuamka. Tulipokutana na mahasibu wangu
  tulijitayarisha kufanya kazi. Tulipiga miguu hadi kwa bwana Ushauri.
  Tulipokuwa tukipanda lango la kuingia kwenye boma lile, kwa bahati
  mbaya, mmoja wetu alianguka na kujeruhiwa kwa kuwa alikuwa na tamaa.
  Aliamka na tukaendelea kwa kweli tamaa mbele mauti nyuma.

  Swahiba wangu walinishawishi nipande mwembe na kuyachuma maembe yale.
  Tulikula hadi shibe letu. Matumbo yetu yalikuwa yamefura kama kiriba.
  Kwa bahati nzuri tuliweza kutoroka bila kushikwa. Bwana Ushauri
  alipotoka sokoni, alipandwa na mori na kutengeneza mtego wa kuwashika
  wezi hao. Siku iliyofuata swaiba wangu walinishauri tutoroke shuleni
  ili twende kwa bwana Ushauri ili tuweze kuiba tena.

  Tulipokuwa tukiingia katika shamba hilo nilishikwa na mtego huo. Baada
  ya muda si ayami nilijikuta nimening’inia hewani. Swahiba wangu
  walipoona hivyo wakawa miguu niponye. Hakuna aliyenisaidia. Punde si
  punde bwana Ushauri alitokea pamoja na wanakijiji. Mtima wangu
  ulidunda dududu ungethani ulitaka kufunguliwa utoke. Jasho jembamba
  lilinitiririka nisijue hatima yangu.

  Wenyeji hao waliniweka chini na kuanza kuniadhibu. Si mateke, si
  mangumi, si makofi yote yalinimwagikia. Baada ya adhabu yangu ya
  kiahera, niliyumbayumba kisha nikapoteza fahamu. Nilipofumbua macho
  nilijikuta nimelazwa kitandani. Nilikuwa hali mahututi huku wavyele
  wangu wakilia kwa kuniona. Hapo ndipo niligundua cha mlevi huliwa na
  mgema.